  Виталий Пронин Туннэ Ижын ортчиз “Удмурт-а мон?!” форум. Тужгес усто малпанъёс утӥзы коньдон, табере соосты улонэ пыӵатыны луоз. Пӧлазы "Удмурт дунне" газетлэн проектэз.  Форумлэсь ужзэ кутскиз Удмуртиысь Правительстволэн тӧроезлэн нырысетӥ воштӥсезлэсь ужзэ быдэсъясь Александр Свинин.Эшъяськон юртэ 150 пала егитъёс люкаськизы, асьсэ проектъёссэс вайизы шаермылэн сэрегъёсысьтыз, озьы ик Башкириысь, Татарстанысь, Киров улосвылысь азьветлӥсьёс. Форумлэсь ужзэ кутскиз Удмуртиысь Правительстволэн тӧроезлэн нырысетӥ воштӥсезлэсь ужзэ быдэсъясь Александр Свинин. Со мадиз, проектъёслы кытысь коньдон шедьтыны луэ шуыса. Нырысь ик, Россиын вань уно фондъёс, грантъёс, со сяна, луэ вазиськыны спонсоръёслы но инвесторъёслы. Туэ Россиысь Президентлэсь грантъёссэ утӥзы Удмуртиысь 30 мерлыко огазеяськонъёс. Вуоно арын Президентлэн грантъёсыныз фонд 8 миллиард мында луоз, соос пӧлысь одӥг  миллиардэз мыноз егитъёслы сӥзем проектъёслы. Удмуртиын тросэз министерствоос но асьсэ удыссылы грантъёс сётъяло вал. Азьланяз ми ӧдъяськом элькунамы огъя фонд кылдытыны, - шуиз Александр Свинин. Эшъяськон юртэ 150 пала егитъёс люкаськизы, асьсэ проектъёссэс вайизы шаермылэн сэрегъёсысьтыз, озьы ик Башкириысь, Татарстанысь, Киров улосвылысь азьветлӥсьёс.Форуме вуыны кулэ вал Удмуртилэн Тӧроез Александр Бречалов. Но али со Москваын ужа, озьы ке но егитъёслы со вазиськиз ик… видео пыр. Пусйиз, форумлэн нимыз егитъёслы “Удмурт-а мон?!” шуыса юан сётэ ке но, соослэн таӵе юанзы уг кылды, дыр. Удмурт азьветлӥсьслы со сётӥз мукет юанъёс. Кылсярысь, кызьы соос пайда вайыны быгатозы вордскем шаерзылы, Удмуртилы.Валамон, ӟеч ужен. Тросэз та форуме асьсэ проектъёсынызы лыктӥзы. Соос эскеремын вал 5 секциосын: культура, наука но дышетон, азбаръёсты но котырмес утялтон (благоустройство), ивор вӧлмытон, туризм. Котькудаз быръемын вал быдэн оген проектэн но возьматэмын Удмурт Правительстволэн тӧроезлы Ярослав Семёновлы. "Удмурт дунне" газетлэн проектэзлы юрттӥськоно кариськиз Кун Кенешысь депутат Павел Чушъялов.Вераны кулэ, ивор вӧлмытонъя ёзын тужгес устоез проект лыдъямын “Удмурт дунне” газетлэн “Дарт” ватсэтэзлэн. Солэн берпуметӥ номерез потӥз ватсам дуннеен, бамъёсаз куд-ог суредъёс видеосын улӟо. Телефонэ таӵе андроид-приложение лэсьтӥз удмурт программист Григорий Григорьев. Таӵе ик приложение лэсьтыны луысал "Удмурт дунне" газетлы но. Та проектлы юрттӥськоно кариськиз Кун Кенешысь депутат Павел Чушъялов. Кыӵе эшшо проектъёс вормизы на? Та сярысь пыр-почгес лыдӟе “Удмурт дунне” газетлэн вуоно номерысьтыз. Мария Векшина Туспуктэмъёс udmurt.ru, "УД" Теги: удмуртдунне  